Source: http://www.lazypodmakytou.sk/vseobecne-zavazne-nariadenia.phtml?id_menu=35055&module_action__87974__id_vzn=11567
Timestamp: 2019-09-20 21:13:25+00:00
Document Index: 10442197

Matched Legal Cases: ['§ 6', '§ 41', '§ 4', '§ 13', '§ 40', '§ 127', '§ 108', '§ 4']

Účinnosť: 15.5.2013
v Lazoch pod Makytou dňa 25.4.2013 uznesením č. 13
úradnej tabuli v obci od 9.4.2013 do24.4.2013
VZN nadobúda účinnosť dňa 15.5.2013
Obecné zastupiteľstvo Lazy pod Makytou podľa § 6 ods. 1 zákona. č. 369/1990 Zb. o obecnom zriadení v znení neskorších predpisov a podľa zákona č. 50/1976 Zb. o územnom plánovaní a stavebnom poriadku sa uznieslo na tomto Všeobecne záväznom nariadení Obce Lazy pod Makytou (ďalej len VZN) o záväzných častiach Územného plánu obce Lazy pod Makytou (ďalej len ÚPN):
1/ Všeobecne záväzné nariadenie určuje a usmerňuje smernú časť územno-plánovacej dokumentácie obce Lazy pod Makytou a vymedzuje a schvaľuje záväznú časť a regulatívy, plochy – územia pre verejnoprospešné stavby.
2/ Záväzné časti dokumentácie, ktoré sú formulované ako zásady a regulatívy sú záväzné pre všetky fyzické a právnické osoby, ktoré sa podieľajú na využití tohto územia formou bývania, podnikania, rekreácie, zotavenia, ochrany krajiny, kultúrneho dedičstva a hospodárenia a sú vlastníkmi nehnuteľného majetku.
3/ Smerné a záväzné časti dokumentácie sú v určenom rozsahu podkladom pre vypracovanie a schvaľovanie ďalšej dokumentácie, na územné rozhodovanie a na vypracovanie dokumentácie stavieb.
Záväzná časť ÚPN znie:
Záväzná časť obsahuje návrh regulatívov územného rozvoja s presne formulovanými zásadami priestorového usporiadania a funkčného využitia územia
Regulatívy obsahujú záväzné pravidlá, ktoré stanovujú opatrenia v území, určujú podmienky využitia územia a umiestňovania stavieb.
Zásady a regulatívy priestorového usporiadania a funkčného využívania územia (napr. urbanistické, priestorové, kompozičné, kultúrno-historické, kúpeľné, krajinoekologické, dopravné, technické):
ÚPN-O Lazy pod Makytou je navrhovaný na plochách, ktoré priamo nadväzujú na súčasné zastavané územie s možnosťou napojenia na technickú infraštruktúru a sú rezervované pre funkčné využitie:
•	Individuálna bytová výstavba rodinných domov (IBV) s možnosťou len prídomového hospodárenia a drobného podnikania, plochy pre maloplošné bytové domy, rekreácia, športovo-rekreačné plochy, športové plochy, plochy občianskej vybavenosti pre rekreačné územia, polyfunkčné plochy pre výrobu a služby, plochy dopravy
Pri návrhu regulatívov územného rozvoja sa vychádzalo z nasledovných limitov využitia územia:
•	hranica zastavaného územia obce
•	ochrana historických a kultúrno-spoločenských pamiatok
•	ochrana poľnohospodárskej pôdy a lesného pôdneho fondu
•	ochranu prírodných hodnôt a prvkov ekologickej stability, vyplývajúcich z nadradenej dokumentácie (R-ÚSES, ÚPN VÚC)
•	nadradené systémy dopravnej a technickej infraštruktúry a ich ochranné pásma
•	urbanististická a architektonická identita – typický charakter zástavby obce, typy bývania s väčším podielom zelene, krajinný obraz.
-	vymedzenie funkcií a regulatívy usporiadania
Ako záväzné regulatívy priestorového územného a architektonického rozvoja sa určujú:
vymedzenie funkčných plôch navrhovaného územia sídla, podľa jednotlivých funkcií a to určenie obytných funkcií s možnosťou len prídomového hospodárenia a drobného podnikania, priemyselné a výrobné plochy, rekreačné plochy a plochy športu, plochy občianskej vybavenosti pre rekreačné územia.
Zásady a regulatívy priestorového usporiadania a funkčného využitia územia (napr. urbanistické, priestorové, kompozičné, kultúrno-historické, kúpeľné, krajinoekologické, dopravné, technické):
Je definované ako stredisko rekreácie a turizmu s regionálnym významom.
•	Obytné územie je organizované do základných sídelných jednotiek (ZSJ): Čertov, Dolná Dubková, Horná Dubková, Lamže, Lazy pod Makytou, Makytka, Mladoňov, Olšová, Panština, Potok, Rieka, Tisové a lazovníckych osád
•	V urbanizovanom území treba zachovať historicky utváraný typ potočnej radovej dediny .
•	Riešené katastrálne územie sa bude rozvíjať tak, aby bol zachovaný pôvodný špecifický ráz vidieckeho priestoru a mierka súčasnej stavebnej štruktúry a charakteristického vzhľadu sídla – rodinné domy s priľahlými záhradami a sadmi, poliami
•	Rozvoj chalupníckej rekreácie v osadách Čertov – Kohútka a Lamže bude rozvíjaný len v obmedzenom rozsahu do miery udržateľného rozvoja s prihliadnutím na charakter územia a potrebu zvýšenej ochrany prírody.
•	Rozvoj chalupníckej rekreácie realizovať v osadách (okrem uvedených) v rámci zastavaného územia Olšová, Potok, Makytka, Tisové, Mladoňov, Panština, Rieka formou zastavania prieluk medzi existujúcou chalupníckou
zástavbou a v bezprostrednej nadväznosti na súčasnú chalupnícku zástavbu, pričom musí byť dodržaný typický charakter kopaničiarskeho osídlenia.
•	Rozvoj chalupníckej rekreácie je možný v osadách: Čertov, Čertov – Kohútka, Hranica, Lamže, Pytlovec, Javorové, Matúše, Mikluše, Ráztoka, Makytka, Krivé, Dlhé, Danče, Jamné, Rezákovci, Svečkové, Kršle, Šulíkovec, Lieskovec, Paliesek, Pastorkovec, Zabité, Široké, Olšová, Hlboké v rozsahu zastavania prieluk medzi existujúcou zástavbou a v bezprostrednej nadväznosti na súčasnú zástavbu, pričom musí byť dodržaný typický charakter kopaničiarskeho osídlenia
•	Rozvoj chalupníckej rekreácie v iných osadách a na parcelách, ktoré nenadväzujú na súčasnú zástavbu v osadách uvedených v predchádzajúcom bode sa nepovoľuje
•	Hlavnou kompozičnou osou zostáva koridor cesty III/04912 , ktorá vedie popri potoku Biela voda – to znamená, že objekty a plochy občianskej vybavenosti budú naviazané na túto os, rovnako ako peší chodník, ktorý bude dobudovaný popri tejto ceste.
•	Obec si zachová vidiecky charakter s množstvom prírodných prvkov v obraze sídla, s prvkami vidieckej architektúry s použitím typických materiálov a tvaroslovia pri výstavbe, prestavbe a prístavbe rodinných domov a ostatných stavebných objektov najmä na území CHKO Kysuce.
•	Pri stavbách vyžadujúcich si zemné práce, stavebník vyžiada v stupni územného konania od príslušného pamiatkového úradu stanovisko k plánovanej stavebnej akcii vo vzťahu k možnosti narušenia archeologických lokalít. V katastrálnom území obce Lazy pod Makytou sú evidované početné archeologické náleziská, a preto je v stavebnej činnosti nutné postupovať v zmysle § 41 ods. 4 zákona NR SR č. 49/2002 Z. z. o ochrane pamiatkového fondu.
•	Pri rekonštrukcii, prestavbe a prístavbe existujúcich dreveníc používať výhradne pôvodné druhy prírodných materiálov a typické tvaroslovné prvky ľudovej architektúry.
•	Objekty rodinných domov budú situované štítmi k uliciam, osadenie domov min.6 m od okraja komunikácie. Všetky rodinné domy budú jednopodlažné, max. dvojpodlažné s podkrovím , s max. výškou hrebeňa strechy 10 m nad úrovňou terénu. Zastrešenie: šikmými strechami so sklonom do 45o. Je možné podpivničenie.
•	Pre realizáciu drobných stavieb je nutné používať výhradne hmotovo-objemové a materiálové štruktúry vychádzajúce z pôvodnej ľudovej architektúry typickej pre Púchovský región.
Určenie prípustných, obmedzujúcich alebo vylučujúcich podmienok pre využitie jednotlivých plôch a intenzitu ich využitia, určenie regulácie využitia jednotlivých plôch vyjadrených vo všeobecne zrozumiteľnej legende:
Zásady a regulatívy pre obytné územia:
Rozvojové plochy bývania lokality : IBV - 20, 21, 25, 27, 28
Lokalita 19 určená pre výstavbu 2 malopodlažných bytových domov
Podmienky pre spôsob zástavby
•	Dominantný spôsob zástavby:
-	izolované rodinné domy
-	HBV- malopodlažná bytová výstavba
•	v jednotlivých miestnych častiach obce pri architektonickom riešení lokalít pre rozvoj bývania a rekreácie uplatňovať diferencovaný a individuálny prístup z hľadiska usporiadania a foriem zástavby, hustoty zástavby, vychádzajúc z historickej štruktúry jadra obce ako potočnej radovej dediny a kopaničiarskeho typu osídlenia v miestnych častiach
•	pri architektonickom stvárnení obytných objektov je potrebné zohľadňovať charakter a špecifiká prostredia obce, s krovovou modeláciou striech a zároveň uplatnenie kvalitného architektonického stvárnenia a stavebno-technického detailu.
Podmienky pre intenzitu využitia plôch – záväzné
Hustota, členenie a výška stavieb na bývanie musí umožňovať najmä dodržiavanie odstupov a vzdialeností potrebných na osídlenie a presvetlenie bytov, na zachovanie súkromia bývania, na požiarnu ochranu a civilnú obranu a na vytváranie plôch zelene.
•	Minimálne rozmery pozemkov:
-	izolované rodinné domy – min. šírka pozemku 13 m pri max. šírke priečelia 6 m
-	na pozemkoch s objektmi v zlom technickom stave, ktorých šírka nezodpovedá stanoveným min. hodnotám, sa pripúšťa nová výstavba v šírke priečelia pôvodnej stavby
-	na pozemkoch, ktorých šírka je menšia ako sú stanovené min. hodnoty možno v odôvodnených prípadoch umiestniť objekty izolovaných rodinných domoch – ich umiestnenie môže individuálne posúdiť stavebný úrad
•	Maximálny rozsah zastavenia pozemkov:
-	max. 50% celkovej výmery (platí pre všetky plochy okrem športových a rekreačných plôch, plôch zelene a líniových dopravných stavieb)
-	športové a rekreačné plochy, plochy zelene – max. 20% celkovej výmery
•	Maximálna podlažnosť objektov:
-	rodinné domy – max. 2 nadzemné podlažia + obytné podkrovie
•	Odstupové vzdialenosti:
je potrebné sa riadiť príslušnými normami a predpismi a vyhláškami v zmysle platného stavebného zákona a vykonávacích vyhlášok
Podmienky pre intenzitu využitia plôch – smerné
•	Optimálna výmera pozemkov:
-	izolované rodinné domy – 800 -1500 m2
•	Optimálne rozmery pozemkov:
-	izolované rodinné domy – šírka pozemku 20 m
•	Optimálny rozsah zastavania pozemkov: 25%
•	Optimálny podiel vysokej zelene: 30%
•	Optimálna podlažnosť objektov:
-	1 nadzemné podlažie + obytné podkrovie – pre rodinné domy
-	2 nadzemné podlažia + podkrovie – pre ostatné objekty
•	Optimálne odstupové vzdialenosti:
-	10 m medzi rodinnými domami
-	stavebná čiara – 6 m od hranice pozemku pri priečeliach orientovaných na severné strany (S, SV, SZ)
-	stavebná čiara – 12 m od hranice pozemku pri priečeliach orientovaných na južné strany (J, JV, JZ)
•	Optimálny spôsob zastrešenia objektov
-	šikmá strecha so sklonom do 45 stupňov.
Zásady a regulatívy umiestnenia občianskeho vybavenia územia:
•	v rámci existujúcich zariadení vo vlastníctve obce rezervovať administratívne priestory na prenájom pre záujemcov z rôznych sfér podnikateľského a spoločenského života
•	s rozvojom občianskeho vybavenia uvažovať v rámci jednotlivých funkčných území: v obytných územiach ako s doplnkovou funkciou, v polyfunkčných územiach ako s prevažujúcou funkciou, vo výrobných územiach ako s doplnkovou funkciou,
•	navrhované lokality OV č. 10 a 22 sú ako sprievodné služby k športu a rekreácii (stravovanie, reštauračné služby, servis pre športovcova pod ).
Zásady a regulatívy pre rekreačné územia:
Lokality : Čertov – Lamže, Čertov – Kohútka,
Čertov- Lamže areál agroturistiky
Podmienky pre spôsob zástavby :
•	na navrhovaných plochách- objekty individuálnej chatovej rekreácie umožňujúce sezónnu rekreáciu, plochy pre športové aktivity, rekreáciu, nenáročný šport vo väzbe na zeleň
•	existujúce objekty – pri rekonštrukcii dreveníc dôsledne zachovať mierku, materiál, proporcie a tvaroslovie objektov
•	s ohľadom na majetkovo-právne vzťahy je nutné vypracovať ÚŠ zóny na navrhované lokality rekreácie, aby nebola prekročená miera zaťaženia územia ,
•	pri výstavbe vychádzať z pôvodnej typológie objektov typických pre Lazy pod Makytou,
•	pri výstavbe používať charakteristické prírodné materiály
•	prípadné oplotenie pozemkov realizovať len formou živých plotov.
Prípustné využitie :
•	sa môžu umiestniť športové zariadenia, ihriská, kúpaliská, zariadenia verejného stravovania a služieb pre zabezpečenie rekreačných funkcií, lyžiarske areály, centrá voľného času a zariadenia so špecifickou funkciou.
•	Ako doplnkové funkcie sa do rekreačnej plochy môžu umiestňovať integrované kultúrne a zábavne zariadenia, ktoré neprekročia svojím rozsahom cca 10% plochy pozemkov dominantnej funkcie, malé stravovacie a obchodné zariadenia, zariadenia komerčných aktivít v doplnkovom rozsahu, špecifické služby viazané na rekreáciu. Súčasťou území rekreácie a areálov voľného času je sprievodná zeleň líniová a plošná, pešie komunikácie, komunikácie vozidlové pre obsluhu základnej funkcie, odstavné státia a garáže pre obsluhu základnej funkcie a nevyhnutné objekty technickej vybavenosti.
Prípustné funkčné využitie v obmedzenom rozsahu
•	V rámci plôch rekreácie a voľného času je možné v obmedzenom rozsahu umiestňovať byty služobné a majiteľov zariadení, malé ubytovacie zariadenia v doplnkovom rozsahu, kultúrne zariadenia pre obsluhu základnej funkcie, zábavné zariadenia.
•	Mierka a charakter zástavby musí harmonizovať s prírodným prostredím CHKO.
•	Pri výstavbe je nutné využívať charakteristické prírodné materiály a vychádzať z pôvodnej typológie objektov a prvkov ľudovej architektúry typických pre Púchovský región
•	Vhodnosť jednotlivých stavebných zámerov v riešenom území v oblasti Čertova a Kohútky bude overovaná v architektonicko – urbanistických štúdiách pred vydaním územného rozhodnutia s ohľadom na ochranu prírodných hodnôt v riešenom území, zachovanie panorámy.
Neprípustné využitie:
•	Nie je prípustné iné funkčné využitie v navrhnutých lokalitách, než na čo boli navrhnuté.
•	Na lokalitách je vylúčené vytváranie veľkých stavebných objemov v kompaktných blokoch.
•	V územiach určených pre funkčné využitie rekreácia a voľný čas nie je prípustné umiestňovať bytové domy, obchodné a kancelárske objekty, nákupné strediská, nákupné centrá a veľkoobchodné prevádzky, veľké ubytovacie komplexy, výroby a služby všetkých druhov, sklady, skladovacie prevádzky, skladové areály, obchodné a administratívne budovy, zariadenia školstva, zariadenia zdravotníctva, ČSPH.
Rekreácia formou ICHR na území lazníckych osídlení:
•	Rozvoj chalupníckej rekreácie realizovať v osadách (okrem uvedených) v rámci zastavaného územia Olšová, Potok, Makytka, Tisové, Mladoňov, Panština, Rieka formou zastavania prieluk medzi existujúcou chalupníckou zástavbou a v bezprostrednej nadväznosti na súčasnú chalupnícku zástavbu , pričom musí byť dodržaný typický charakter kopaničiarskeho osídlenia.
•	Rozvoj chalupníckej rekreácie je možný v osadách: Čertov, Čertov – Kohútka, Hranica, Lamže, Pytlovec, Javorové, Matúše, Mikluše, Ráztoka, Makytka, Krivé, Dlhé, Danče, Jamné, Rezákovci, Svečkové, Kršle, Šulíkovec, Lieskovec, Paliesek, Pastorkovec, Zabité, Široké, Olšová, Hlboké v rozsahu zastavania prieluk medzi existujúcou zástavbou a v bezprostrednej nadväznosti na súčasnú zástavbu, pričom musí byť dodržaný typický charakter kopaničiarskeho osídlenia.
•	Rozvoj chalupníckej rekreácie v iných osadách a na parcelách, ktoré nenadväzujú na súčasnú zástavbu v osadách uvedených v predchádzajúcom bode sa nepovoľuje.
Regulatívy pre športové plochy:
•	Olšovky plocha pre otvorené zariadenie pre športové aktivity – golfové ihrisko s doplnkovými službami (pripúšťa sa len drobná architektúra - bufet, sociálne zariadenie mobiliár: lavičky, koše a pod.
•	Čertov – Lamže: plochy pre dostavbu lyžiarskeho areálu: zámer realizovať dvoch etapách podľa návrhu v textovej časti ÚPN obce Lazy pod Makytou
•	Po realizácii prvej etapy výstavby a jej prevádzky vyhodnotiť reálnu potrebu výstavby druhej etapy
Prípustné využitie: nie je prípustné iné využitie
Zásady a regulatívy pre výrobné územia
Charakteristika výrobného územia
•	plochy slúžiace pre umiestňovanie výrobných a opravárenských služieb a nerušivej výroby v rámci drobných podnikateľských aktivít vrátane skladov a stavebníctva.
Prípustné vhodné využitia
•	výrobné prevádzky, servisné a opravárenské služby, nerušiace výroby
•	výrobné a skladové objekty výrobného charakteru
•	administratívne objekty
•	výmera pozemkov je závislá od druhu prevádzky
•	maximálna podlažnosť objektov max. 3 nadzemné podlažia, v prípade halových stavieb max. 20 m.
•	odstupné vzdialenosti – je potrebné riadiť sa príslušnými normami a predpismi v závislosti od druhu a výšky zariadení.
•	využitie územia na výrobu, ktorou by došlo ku kontaminácii podložia a poškodeniu chránených častí prírody a krajiny
Zásady a regulatívy umiestnenia verejného dopravného a technického vybavenia územia:
-	rešpektovať nadradené líniové stavby dopravy a ich ochranné pásma
-	dobudovať miestny komunikačný systém, dobudovať povrchové úpravy miestnych komunikácií
-	pre rozvoj nových obytných území riešiť nové komunikačné prepojenie – miestne komunikácie.
-	cestnú sieť obce vybudovať podľa funkčného triedenia a tomu podriadiť organizáciu dopravy
-	zabezpečiť dostatok parkovacích plôch pre vybavenosť, IBV a podnikateľské aktivity a rekreáciu
-	pozdĺž jestvujúcich komunikácií dobudovať aspoň jednostranné chodníky pre peších
Miestna komunikácia navrhovaná D č.1 UPN-O Lazy pod Makytou:
•	Povedie zo sedla Grúň na hranici katastra s k.ú. Horná Mariková ku existujúcej miestnej komunikácii pri chate Portáš
•	Funkčná trieda komunikácie C3
•	Kategória komunikácie MO 4,0/30
Funkčné využitie cesty riešenej v D č.1 UPN-O Lazy pod Makytou:
Prípustné funkčné využitie
•	Miestna obslužná komunikácia pre rozvoj cestovného ruchu
•	Rešpektovať Všeobecné zásady funkčného usporiadania územia
•	Rešpektovať STN 736110
•	Vybudovať funkčné odvodnenie terénu a vozovky s cieľom zabrániť akumulácii naplavenín
•	Rešpektovať vodohospodársky význam územia
•	Prístup vozidiel bezpečnostného a záchranného systému
•	Umiestnenie výhybní pre automobily (max. 2 x)
Neprípustné funkčné využitie
•	Prejazd motorových vozidiel v oboch smeroch
•	Pri vodných tokoch je zakázané skladovanie, manipulácia s chemickými, ropnými, rádioaktívnymi a toxickými látkami.
-	Rešpektovať v území existujúce trasy a zariadenia 22 kV distribučnej elektrickej sústavy, ich ochranné pásma
-	Akceptovať navrhovanú 22 kV sieť vrátane navrhovaných náhrad a demontáži vedení, rozvodov a umiestnenia trafostaníc
-	všade, kde je to možné riešiť zásobovanie elektrickou energiou podzemným vedením
-	NN sieť v rozptýlenej zástavbe riešiť vzdušným rozvodom po betónových stĺpoch
-	Dodržať ochranné pásma v zmysle zákona 656/2004 Z. z.
-	V súlade s ustanoveniami § 4 zákona č 543/2002 Z. z. pri rekonštrukcii a výstavbe vzdušných vedení použiť také technické riešenie, ktoré bráni usmrcovaniu vtákov
-	realizovať rozšírenie vodovodnej siete z vodného zdroja vrt HLV-2
-	osady Čertov a Lamže zásobovať vodou zo samostatného vrtu Lamže
-	osadu Makytka riešiť z vodného zdroja Makytka
-	osadu Potok zásobovať z vodného zdroja Mramorový potok – prameň
-	v rámci rozvoja výstavby rozširovať vodovodnú sieť s dimenziou pre protipožiarne zabezpečenie
-	realizovať v súlade s navrhovaným zámerom odkanalizovania územia len pre splaškové vody
-	ČOV pre časti obce: Rieka, Mladoňov, Tisové, Krivé, Lazy pod Makytou, ulica na Olšová – osadiť pri poľnohospodárskom družstve na konci súvislej zástavby Lazy pod Makytou
-	kanalizácia z časti Dubková je vedená do obce Lúky
-	Akceptovať koncepčne navrhovanú plynárenskú sieť
-	Potreby tepla naďalej riešiť decentralizovaným systémom s intenzívnejším využívaním ekologických palív (ZPN, drevný odpad) vo vlastných respektíve združených zdrojoch tepla
-	Používaním ekologických palív naďalej znižovať vypúšťanie škodlivín do ovzdušia
-	Rozšírenie kapacity RSU
-	Rozšírenie káblovej m.t.s. do plôch s novou zástavbou
Špeciálna vybavenosť
-	pri riešení záujmov civilnej ochrany v rámci navrhovaných rozvojových zámerov navrhujeme budovanie ochranných stavieb – úkrytov budovaných svojpomocne v pivničných priestoroch rodinných domov, vymedzené ako obytné územia
-	potrebné budovania stálych alebo havarijných úkrytov a ich umiestnenie v rámci ostatných rozvojových zámerov určia následné stupne územnoplánovacej dokumentácie – územné plány navrhovaných zón – podľa vyhlášky SR č. 55/2001 Zb. o územnoplánovacích podkladoch a územnoplánovacej dokumentácie § 13 ods. 8 bod f), nakoľko územný plán obce nerieši objektovú skladbu v navrhovaných rozvojových lokalitách. Ochranné stavby budú uskutočňované ako verejnoprospešné stavby, čo sa uvedie v záväznej časti.
-	problematika požiarnej ochrany pre jednotlivé objekty bude riešená v zmysle platných STN v následných podrobnejších stupňoch projektovej dokumentácie stavieb
Iné podmienky – záväzné
-	pre všetky navrhované plochy mimo hranice intravilánu na poľnohospodárskej pôde je potrebný súhlas príslušného orgánu k použitiu PP na nepoľnohospodárske účely
-	pre všetky plochy určené na verejné účely je potrebné zablokovanie výstavby pre verejnoprospešné zariadenia a líniové stavby.
Zásady a regulatívy zachovania kultúrno-historických hodnôt, ochrany a
využívania prírodných zdrojov, ochrany prírody a tvorby krajiny, vytvárania a
udržiavania ekologickej stability vrátane plôch zelene:
Kultúrne hodnoty:
Dôsledne uplatňovať Uznesenie vlády SR č. 14/1991 zo dňa 8.1.1991, ktorým boli prijaté opatrenia na realizáciu „Návrhu koncepcie záchrany kultúrneho dedičstva SR a v ktorom je uložené presadzovať prostredníctvom územného plánu revitalizáciu historických jadier a miest, záchrana kultúrnych pamiatok, pamiatkových rezervácií a pamiatkových zón.
•	chrániť kultúrne pamiatky. ktoré podliehajú záujmu štátnej pamiatkovej starostlivosti
•	v riešenom k. ú. obce Lazy pod Makytou sa nachádza jedna národná kultúrna pamiatka zapísaná v Ústrednom zozname pamiatkového fondu SR registri nehnuteľných kultúrnych pamiatok pod č. 798 – Pomník padlých Mladoňov
•	Pri obnove, rekonštrukcii a akejkoľvek inej stavebnej činnosti na objektoch kultúrnych pamiatok zapísaných v Ústrednom zozname pamiatkového fondu SR dodržať ustanovenia zákona č. 49/2002 Z. z. o ochrane pamiatkového fondu.
•	Využiť typické znaky ľudovej architektúry a pôvodnej historickej zástavby pri projektovaní novej zástavby.
•	Pri stavebnej činnosti v zemi alebo v hmote historickej stavby dodržať povinnosť ohlásenia prípadného nálezu podľa § 40 zákona č. 49/2002 Z. z. o ochrane pamiatkového fondu a v súlade s § 127 zákona č. 50/1976 Zb. o územnom plánovaní a stavebnom poriadku v znení neskorších predpisov.
Ochrana prírody a tvorby krajiny :
•	Severná časť územia spadá do CHKO Kysuce, kde podľa zákona NR SR 543/2002 Z. z. platí druhý stupeň ochrany
•	v k.ú. sa nachádza územie európskeho významu NATURA 2000, SKUEV Čertov, ktorého súčasťou je i:
•	Prírodná rezervácia PR Čertov s piatym stupňom ochrany prírody a krajiny
•	V území treba rešpektovať a zachovať tieto prvky RÚSES :
-	Nadregionálne biocentrum Veľký Javorník
-	Nadregionálny biokoridor Biele Karpaty – Javorníky
-	Regionálne biocentrum Čertov
-	Regionálny biokoridor Čertov – Dubové
-	Hydrický regionálny biokoridor Biela voda - nezasahovať do brehových porastov potoka Biela voda, zachovať prírodný charakter tokov, zabezpečiť vhodnú revitalizáciu Bielej vody.
Dôvodom vyhlásenia CHKO Kysuce je ochrana druhovej rozmanitosti a ekologickej stability s charakteristickým vzhľadom krajiny, alebo špecifickými formami historického osídlenia. Preto je potrebné všetky aktivity usmerniť tak, aby nedošlo k narušeniu ŽP, ale ani špecifických foriem osídlenia.
Zásady a regulatívy starostlivosti o životné prostredie:
Z hľadiska zlepšenia podmienok ŽP je potrebné zabezpečiť tieto opatrenia:
•	zabezpečiť zníženie znečisťovania ovzdušia, podporovať využívanie alternatívnych zdrojov energie
•	v prípade výstavby nových výrobných zariadení, ktoré sú potenciálnym zdrojom znečisťovania ovzdušia, dbať na vybavenie zdrojov znečisťovania ovzdušia odlučovacou technikou a na prísnu kontrolu
•	zavedenie separovaného zberu v zmysle zákona č. 223/2001 Z. z. o odpadoch a ďalších súvisiacich predpisoch, so zapojením obyvateľstva
•	zabránenie úniku nebezpečných látok do pôdy a spodných vôd
•	aplikácia environmentálne najvhodnejších BAT techník
•	sanácia starých environmentálnych záťaží – neriadené skládky odpadov
riešiť problematiku nakladania s BRKO, podporovať budovanie rodinných kompostární
•	komunikácia navrhovaná D č.1 UPN-O bude rešpektovať šírkové usporiadanie 3,0m + obojstranné krajnice
•	Predmetná komunikácia bude jednosmerná
•	obojsmerne bude možné prejsť s využitím výhybní, ktoré môžu byť maximálne dve (v každom smere jedna)
•	využívanie komunikácie upraviť dopravnými predpismi, vjazd vozidiel zakázať s výnimkou vozidiel majiteľov nehnuteľností, zásobovania, v prípade ohrozenia zdravia, alebo majetku vozidiel záchranného systému.
•	konštrukciu a prevedenie novej miestnej obslužnej komunikácie navrhnúť tak, aby nemala trvalý negatívny dopad na životné prostredie
•	komunikácia nesmie mať trvalý negatívny vplyv na kvalitu podzemných vôd a existujúce ekosystémy
•	komunikáciu realizovať tak, aby boli dažďové vody z vozovky odvedené do terénu, prípadne do povrchového rigolu
•	previesť potoky v horných úsekoch tokov popod teleso komunikácie
•	rešpektovať ustanovenia zákona o odpadoch č.223/2001 Zb. v znení neskorších predpisov a konať z zmysle Vyhlášky MŽP SR č. 283/2001 Z.z.
V súvislosti s návrhom rozvojových plôch sa vymedzila nová hranica zastavaného územia obce (hranica medzi súvisle zastavaným územím obce alebo územím určeným na zastavanie a ostatným územím obce), ktorá kopíruje pôvodnú hranicu a zároveň zahŕňa plochy určené na novú výstavbu.
Vymedzenie ochranných pásiem a chránených území podľa osobitných
V katastrálnom území obce Lazy pod Makytou sú v súčasnosti vymedzené tieto ochranné pásma a chránené územia:
•	Cestné ochranné pásma:
-	trasa cesty III. triedy III/04912 - 18 m na každú stranu od osi vozovky mimo zastavané územie
-	miestne obslužné komunikácie majú ochranné pásmo 6 m od okraja vozovky
-	pri úrovňových križovatkách je ochranné pásmo určené zvislými plochami, ktorých poloha je daná rozhľadovými trojuholníkmi
•	Elektrická energia – ochranné pásma
-	ochranné pásmo vonkajšieho elektrického vedenia je vymedzené zvislými rovinami po oboch stranách vedenia vo vodorovnej vzdialenosti meranej kolmo na vedenie od krajného vodiča
-	ochranné pásma vzdušných vedení VN 22 kV – 10 m na obe strany – kolmo na vedenia od krajného vodiča
-	ochranné pásma vedení VN 22 kV zavesenými káblami – 2 m kolmo na vedenia od krajného vodiča
-	V ochrannom pásme vonkajšieho nadzemného el. vedenia a pod elektrickým vedením je zakázané a)zriaďovať stavby , konštrukcie a skládky
•	Pásmo hygienickej ochrany cintorína – 50 m od oplotenia
•	Ochranné pásmo vodného zdroja HVL-2 Panština – OP I. a II. stupňa
•	Ochranné pásmo vodného zdroja HVL-2 Panština – OP II. stupňa – vonkajšia časť – tvorí celé povodie toku Biela voda
•	rešpektovať zákon 7/2010 Z.z. o ochrane pred povodňami
•	všetky prípadné križovania inžinierskych sietí s vodnými tokmi musia byť riešené
v súlade s STN 73 6822
Vymedzenie, na ktoré časti obce je potrebné obstarať a schváliť územný plán zóny.
Územný plán obce neurčuje žiadne časti obce na ktoré je potrebné obstarať územný plán zóny.
Zoznam verejnoprospešných stavieb:
Podľa § 108 ods. 3 novely zák. č. 50/1976 Zb. (stavebný zákon) sa za verejnoprospešné stavby, pre ktoré je možné vyvlastnenie vo verejnom záujme považujú stavby určené na verejnoprospešné služby a pre verejné technické vybavenie územia podporujúce jeho rozvoj a ochranu životného prostredia, ktoré vymedzí schvaľujúci orgán v záväznej časti územnoplánovacej dokumentácie.
1.	Rozšírenie miestnej STL siete do plôch s plánovanou výstavbou a práce súvisiace s plynofikáciou jednotlivých lokalít
2.	Rozšírenie miestnej telekomunikačnej siete a práce spojené s rozšírením RSU a vývodných vedení.
3.	Prislúchajúca infraštruktúra k plánovanej HBV
4.	Prislúchajúca infraštruktúra k plánovanej výstavbe športovej vybavenosti
5.	Stavby súvisiace s plynofikáciou
6.	Úprava centra obce
7.	Autobusové zastávky, prístrešky, zastávkové pruhy
8.	Vybudovanie kanalizácie
9.	Telekomunikačné zariadenia
10.	Posilnenie trafostaníc, výstavba novej trafostanice a nových sekundárnych rozvodov NN
11.	Nové miestne komunikácie, parkoviská a chodníky a rekonštrukcia existujúcich plôch statickej dopravy
12.	Rekonštrukcia verejného osvetlenia a MR a stavby nového verejného osvetlenia, MR a súvisiacich stavieb vrátane modernizácii technológii
13.	Realizácia regulácie vodných tokov v obci, stavby protipovodňových a iných vodohospodárskych úprav, mosty, priepusty.
1.	Toto VZN vychádza z ÚPN spracovaného Slovenskou agentúrou životného prostredia Banská Bystrica, Centrum starostlivosti o životné prostredie Žilina, hlavným riešiteľom Ing. arch. Viliamom Leszayom v máji 2007 a z jeho doplnku č. 1 spracovaného Ing. Arch. Zdenou Brzou v marci 2013
2.	ÚPN a jeho doplnok č. 1 je uložený na Obecnom úrade Lazy pod Makytou a na Obvodnom stavebnom úrade v Trenčíne.
3.	Pri usmerňovaní investičnej činnosti v katastri obce vo svojich záväzných stanoviskách podľa § 4 ods. 3. písm. d) zákona č. 369/1990 Zb. o obecnom zriadení v znení neskorších predpisov bude obec postupovať v zmysle schváleného ÚPN obce Lazy pod Makytou a tohto nariadenia.
4.	Týmto VZN sa zrušuje VZN č. 1/2008 a jeho doplnok č. 1
5.	Toto nariadenie nadobúda platnosť dňom jeho schválenia Obecným zastupiteľstvom Lazy pod Makytou a účinnosť nadobúda dňom 15.5.2013.